**Subaru tavoittelee kolmatta perättäistä voittoa Nürburgringin 24 tunnin kestävyyskilpailusta**

**Subaru STI:n tehdastiimi puolustaa tulevana viikonloppuna 27.-28. toukokuuta Saksassa ajettavassa Nürburgringin 24 tunnin kestävyyskilpailussa kahden edellisen vuoden luokkavoittoa Subaru WRX STI:llä luokassa SP3T.**

Subaru STI osallistuu tulevana viikonloppuna Subaru WRX STI:llä Saksan Nürburgringillä ajettavaan legendaariseen 24 tunnin kestävyyskilpailuun. Subaru puolustaa kahden edellisen vuoden voittoa tuotantoautoihin perustuvassa SP3T-luokassa. Luokka on avoin kaksilitraisille turbomoottoreille varustetuille autoille, johon Subarun ohella osallistuu useita eurooppalaisia autonvalmistajia.

Legendaarista 22,81 km mittaista Nordschleifen moottorirataa täyden vuorokauden ympäri kiertävä neljän kuljettajan muodostama Subaru-autokunta starttaa kilpailuun samassa kokoonpanossa kuin kahtena edellisenä voittoon päättyneessä kilpailussa. Tiimin kuljettajina toimivat Japanin Hideki Yamauchi, Hollannin Carlo van Dam sekä saksalaiset Marcel Lasée ja Tim Schrick. Heitä johtaa STI:n Shiego Sugaya.

Subaru WRX STI -kilpa-autosta yli 70 prosenttia perustuu vastaavan vakioautomallin tekniikkaan. Subaru STI tavoittelee kilpailusta kolmatta perättäistä ja kaiken kaikkiaan viidettä voittoa. Kysymyksessä on Subarulle kymmenes juhlavuosi Nürburgringin 24 tunnin ajossa.

**Tekniikkaa Subaru WRX STI NBR Challenge 2017**

**Moottori:** Nelisylinterinen EJ20-boxerturbomoottori, neljä venttiiliä/sylinteri.

**Sylinteritilavuus:** 1994 cm3

**Huipputeho:** 340 hv/5 500 r/min.

**Vääntö:** 461 Nm/3 000 r/min.

**Voimansiirto:** Symmetrinen neliveto, 6-vaihteinen sekventaalivaihteisto

**Jarrut:** edessä Brembon 6-sylinteriset jarrusatulat, takana 4-sylinteriset jarrusatulat, jäähdytetyt levyjarrut edessä ja takana

**Mittoja:** Pituus 5,120 m, leveys 1,860 m, korkeus 1,395 m, akseliväli 2,650 m

**Renkaat ja vanteet:** 260/66-18, BBS 10x18